b"\n_START_ARTICLE_\nEspectr\xc3\xb2metre\n_START_PARAGRAPH_\nUn espectr\xc3\xb2metre \xc3\xa9s un aparell \xc3\xb2ptic capa\xc3\xa7 de mesurar les propietats de la llum analitzant una part espec\xc3\xadfica de l'espectre electromagn\xc3\xa8tic, s'utilitzen en l'an\xc3\xa0lisi espectrosc\xc3\xb2pic per a la identificaci\xc3\xb3 dels materials. La variable que es mesura amb m\xc3\xa9s freq\xc3\xbc\xc3\xa8ncia \xc3\xa9s la intensitat de la llum, per\xc3\xb2 tamb\xc3\xa9 es poden mesurar d'altres com l'estat de polaritzaci\xc3\xb3. Habitualment la longitud d'ona \xc3\xa9s una variable independent, normalment expressada en nan\xc3\xb2metres, per\xc3\xb2 de vegades tamb\xc3\xa9 utilitzant una unitat directament proporcional a l'energia del fot\xc3\xb3, com el nombre d'ona o l'electronvolt, que t\xc3\xa9 una relaci\xc3\xb3 inversa amb la longitud d'ona._NEWLINE_L'espectroscopi s'utilitza en espectrosc\xc3\xb2pia per produir l\xc3\xadnies espectrals i mesurar les seves intensitats i longituds d'ona. El terme espectr\xc3\xb2metre s'aplica als instruments que treballen en un ampli ventall de longituds d'ona, des de la radiaci\xc3\xb3 gamma i els raigs X a l'infraroig lluny\xc3\xa0. Si l'estudi se centra en la regi\xc3\xb3 de l'espectre visible l'estudi rep el nom d'espectrofotometria."